

**REPUBLIKA HRVATSKA**

**MEĐIMURSKA ŽUPANIJA**

**OSNOVNA ŠKOLA NEDELIŠE**

**TRG REPUBLIKE 9**

**40305 NEDELIŠĆE**

Telefon/fax: 040/821-404

E-mail: os-nedelisce@os-nedelisce.skole.hr

**Klasa: 400-01/24-01/01**

**Urbroj: 2109-37/24-01-6**

U Nedelišću 16. prosinca 2024.

**Županija: Međimurska**

**Općina: Nedelišće**

**Šifra škole: 20-525-001**

**Matični broj škole: 03109089**

**OIB škole: 33561732362**

**Šifra djelatnosti: 8520**

**Razina: 31**

**RKP: 13650**

**OBRAZLOŽENJE FINANCIJSKOG PLANA ZA 2025. GODINU**

**I PROJEKCIJE ZA 2026. i 2027. GODINU**

1. **Sažetak djelokruga rada Osnovne škole Nedelišće**

Osnovna škola Nedelišće je javna ustanova. Djelatnost Osnovne škole uređena je Zakonom o obrazovanju u osnovnoj i srednjoj školi i Statutom. Osnivač škole je Međimurska županija.

Matična škola Nedelišće radi u školskoj zgradi koja ima **10 učionica koje zadovoljavaju i 2 učionice koje ne zadovoljavaju uvjete** za potrebe 23 odjela, te posebni odjel, tako da je postojeći prostor ispunjen u oba turnusa. Nastava se samo dijelom odvija u specijaliziranim učionicama. Zbog pomanjkanja prostora škola nema odgovarajući broj kabineta i drugih pratećih prostora (blagovaona). U okviru športske dvorane (aneks) koristi se jedna prostorija za potrebe školske knjižnice i jedne učionice za nastavu posebnog odjela. Nastava TZK-a odvija se u primjerenim uvjetima. Isto tako, jedna prostorija se koristi za produženi boravak. U PŠ Dunjkovec radi se u novoj i odgovarajućoj zgradi s 4 učionice i potrebnim pratećim prostorom. Rekonstrukcijom škole omogućeno je nastavu organizirati kao JEDNOSMJENSKU. PŠ Pušćine radi u novoj školskoj zgradi sa svim potrebnim prostornim i edukativnim sadržajima što omogućuje JEDNOSMJENSKI RAD. Redovna, izborna, dodatna i dopunska nastava izvodi se prema nastavnim planovima i programima, koje je donijelo Ministarstva znanosti i obrazovanja, Godišnjem planu i programu rada te Školskom kurikulumu.

U školskoj godini 2024./25., školu polazi ukupno 527 učenika u 32 razredna odjela. U 16 razrednih odjela polazi 246 učenika razredne nastave od 1–4 razreda, u 15 razrednih odjela polazi 290 učenika predmetne nastave od 5–8 razreda, a u 1 posebni razredni odjel polazi 8 učenika.

U školskoj godini 2024./2025. zaposleno je 78 djelatnika koji su financirani od strane Ministarstva, znanosti obrazovanja i mladih. U produženom boravku zaposlene je 5 djelatnica koje se financiraju iz sredstava roditelja i Općine. Šest djelatnica zaposleno je kao pomoćnici u nastavi, a sredstva su osigurana po Projektu „Škole jednakih mogućnosti“ i to 90% sredstava osigurano je iz Europskih fondova, a 10% iz proračuna Županije. Jedna djelatnica zaposlena je kao pomoćnik u nastavi koji financira Međimurska županija i Općina Nedelišće u omjeru 50:50. Jedan pomoćnik u nastavi osiguran je preko Društva osoba s tjelesnim invaliditetom Međimurske županije.

U školskoj godini 2024./25. školu pohađa 48 učenika s Rješenjem o primjerenom obliku školovanja. U školu je uključen i veći broj učenika s teškoćama u razvoju. Za dvanaestero učenika osigurani su pomoćnici u nastavi. U posebnom razrednom odjelu za učenike koji se školuju po čl.8 st. 4 i 5 Pravilnika o OŠ i SŠ odgoju i obrazovanju učenika s teškoćama u razvoju (NN, 24/15) uključeno je 8 učenika.

Ove školske godine formirano je 5 skupina produženog boravka i to u matičnoj školi Nedelišće dvije skupine od 38 polaznika za učenike 1.-2. razreda, u PŠ Dunjkovec dvije skupine za 45 polaznika, za učenike od 1. – 3. r. i u PŠ Pušćine jedna skupina od 21 polaznika, za učenike od 1. – 4. r.

1. **Obrazloženje programa rada Osnovne škole Nedelišće**

Prioritet škole je kvalitetno obrazovanje i odgoj učenika osnovnoškolske dobi što ostvarujemo programskim sadržajima:

* unapređivanja metoda i organizacije rada u **redovnoj i izbornoj nastavi**;
* poticanjem učenike na **kreativnost,** **razvijanje i izražavanje talenata** kroz uključivanje u slobodne aktivnosti, dodatnu nastavu, školske projekte, natjecanja, literarne i likovne natječaje, priredbe …;
* osiguravanja **potpore učenicima s poteškoćama** u učenju kroz dopunsku nastavu, izradom individualnih i prilagođenih programa, osiguravanjem osobnih pomagača i asistenata u nastavi;
* promicanja brige za **zdravlje i sigurnost** kroz organizaciju mnogobrojnih sportskih aktivnosti (trčanjem do zdravlja, biciklijada, pješačenjem do zdravlja …), liječničkim pregledima, edukacijskim predavanjima i programima usmjerenih na ovisnosti;
* **opremanja** u svrhu podizanja općeg pedagoškog standarda na višu razinu;
* **stručnog usavršavanja** učitelja kroz sudjelovanje na seminarima, stručnim skupovima, aktivima na razini škole, županije i države te organiziranjem tematskih edukacija u školi, a sve u svrhu podizanjem nastavnog standarda na višu razinu i postizanja što boljeg uspjeha kod učenika;
* poticanja **suradnje s širom zajednicom** (lokalnom, regionalnom, međunarodnom) kroz zajedničke projekte;

Pored toga škola realizira i druge programske sadržaje kao što je:

* briga za očuvanje okoliša (Akcije sakupljanja sekundarnih sirovina …);
* razvijanje socijalne osjetljivosti za slabije i društvene tolerancije prema različitostima (rasnim, vjerskim, nacionalnim, spolnim …);
* očuvanja vlastite kulturne baštine i tradicije te potrebe očuvanja iste
1. **Zakonske i druge podloge na kojima se zasniva program rada škole i Financijski plan**
* Zakon o odgoju i obrazovanju u osnovnoj i srednjoj školi (NN br. 87/08, 86/09,92/10, 90/11, 5/12, 16/12, 86/12, 94/13, 152/14, 07/17, 68/18, 98/19, 64/20, 151/22, 155/23, 156/23)
* Zakon o ustanovama (NN br. 76/93, 29/97, 47/99, 35/08, 127/19, 151/22)
* Zakon o proračunu (NN br. 144/2021)
* Pravilnik o proračunskom računovodstvu (NN br. 158/2023.)
* Pravilnik o proračunskim klasifikacijama (NN, br. 4/2024.)
* Zakon o fiskalnoj odgovornosti (NN 111/18, 83/23)
* Zakon o javnoj nabavi (120/16, 114/22)
* Državni pedagoški standard osnovnoškolskog sustava odgoja i obrazovanja (NN 63/08, 90/10)
* Nastavni plan i program za osnovnu školu, NN 102/06
* Nacionalni okvirni kurikulum
* Upute za izradu Prijedloga proračuna Međimurske županije za razdoblje 2025.-2027. godine
* Godišnji plan i program rada Osnovne škole Nedelišće za školsku godinu 2024./2025.
* Školski kurikulum Osnovne škole Nedelišće, za školsku godinu 2024./2025.
1. **Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje operativne planove (Godišnji plan i program i Školski kurikulum) prema planu i programu koje je donijelo Ministarstvo znanosti i obrazovanja. Ipak dio strateških odrednica sadržani su u Strateškom planu škole i u Razvojnim planovima, te su usklađeni sa strategijama na nacionalnoj razini.

Također, planovi se donose za fiskalnu, a ne za nastavnu godinu. To je uzrok mnogim odstupanjima u izvršenju financijskih planova, na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva.

Prioritet škole je kvalitetno obrazovanje i odgoj učenika što ostvarujemo:

* Stalnim usavršavanjem nastavnika (seminari, str. skupovi), praćenjem metodičkih, informatičkih i drugih trendova u odgoju i obrazovanju te podizanjem nastavnog standarda na višu razinu,
* poticanjem učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, sudjelovanja na literarnim i likovnim natječajima, kroz školske projekte, priredbe te manifestacije u školi i šire,
* poticanje za sudjelovanje na sportskim aktivnostima, uključivanje kroz natjecanja na školskoj razini i šire,
* poticanje otvorene komunikacije povećanjem uključenosti obitelji, lokalne zajednice, socijalnih i drugih partnera u jačanju preventivne uloge škole naspram društveno neprihvatljivih oblika ponašanja,
* razvijanje navike cjeloživotnog učenja, usvajanje zdravih životnih navika, razvoj kompletne mlade osobe s razvijenim samopoštovanjem i građanskom sviješću,
* organiziranje zajedničkih aktivnosti učenika i učitelja tijekom izvannastavnih aktivnosti, na organizaciji u upoznavanju kulturne i duhovne baštine
* ostvarena je suradnja i s vanjskim institucijama: Policijskom upravom međimurskom, Hrvatskim autoklubom, Centrom za informiranje i savjetovanje o karijeri, Zavodom za javno zdravstvo Međimurske županije i Udrugom osoba s invaliditetom, Gradskim društvom Crvenog križa Čakovec, u obliku interaktivnih i edukativnih predavanja za učenike, roditelje i učitelje, te zajedničkom provedbom projekata.

**5. Ishodišta i pokazatelji na kojima se zasnivaju izračuni i ocjene potrebnih sredstava za**

 **provođenje programa**

Kao polazište za izračun potrebnih sredstava uzet je u obzir ukupan broj učenika, razrednih odjela, a sredstva su planirana u zadanim okvirima prihodima iz proračuna Županije, prihodima po posebnim propisima (sufinanciranja), vlastitim prihodima, donacijama, pomoćima… Uspješnost učenika (postotak odličnih, smanjen broj nedovoljnih ocjena, uspjeh učenika na školskim, gradskim, županijskim i državnim natjecanjima s tendencijom porasta) prema analizi koja se radi na kraju svake školske godine pokazatelji su rezultata.

Natjecanja, susreti i natječaji jedan su od važnijih pokazatelja učeničkih postignuća. U prošloj školskoj godini postignuti su izvrsni rezultati učenika škole. Na natjecanjima je od školske do državne razine sudjelovalo preko 200 učenika u gotovo svim predmetnim područjima.

Prijedlogom Financijskog plana Škole planirana su sredstva za provođenje programa osnovnoškolskog obrazovanja tj. za provođenje plana i programa te kurikuluma Škole.

Ukupno je za 2025. godinu planirano 8.552.453 eura prihoda, za 2026. godinu planirani su prihodi u iznosu od 12.034.292 eura i 2027. godinu u iznosu od 4.859.347 eura.

**Pokazatelji uspješnosti i tendencije za trogodišnje razdoblje**

1. **Osiguravanje pomoćnika u nastavi za učenike**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost****2024.** | **Izvor podataka** | **Ciljana vrijednost (2025.)** | **Ciljana vrijednost****(2026.)** | **Ciljana vrijednost****(2027.)** |
| Broj učenika kojima je osiguran pomoćnik u nastavi | Pruža pomoći učeniku s posebnim potrebama ili teškoćama u razvoju  | Broj učenika | 8 (1 preko Udruge, 6 osigurava Županija, a 1 pomoćnika sufinancira Županija i Općina u omjeru 50:50) | Škola -Godišnji plan i programškole | **8** | Ovisno o broju učenika | Ovisno o broju učenika |
| Obrazloženje Projekta: Poslovi pomoćnika u nastavi učenicima s teškoćama u razvoju obavljaju se u sklopu Projekta „Škole jednakih mogućnosti“.Projektom je osigurana podrška za sedam učenika s teškoćama uz pomoć šest asistenata. Sredstva za šest pomoćnika u nastavi po projektu »Škole jednakih mogućnosti« planirana su u iznosu od 79.000 eura za 2025. godinu, a projekcijom za 2025. i 2026. godinu u iznosu od 80.550 eura. Sredstva su osigurana 90% iz Europskih fondova, a 10% iz proračuna Županije. Jednog pomoćnika sufinanciraju Županija i Općina u omjeru 50:50. Sredstva za 2025. godinu su planirana u iznosu od 13.000 eura, a projekcijom za 2025. i 2026. godinu također u iznosu od 13.020 eura. Jedan pomoćnik u nastavi osiguran je preko Društva osoba s tjelesnim invaliditetom Međimurske županije. |
|  Cilj: Uvođenjem pomoćnika u nastavi želi se olakšati integracija učenika s posebnim potrebama ili teškoćama u razvoju i povećati njihovu mogućnost upisa u redovne škole. Unapređuje se kvaliteta školovanja djece sa i bez teškoća u razvoju u redovnim osnovnim školama.Cilj projekta je osigurati adekvatnu potporu uključivanju učenika s teškoćama u razvoju u redovnu nastavu angažmanom pomoćnika u nastavi kako bi se osigurali uvjeti za poboljšanje njihovih obrazovnih postignuća, uspješniju socijalizaciju i emocialno funkcioniranje.  |

1. **Pokazatelj o uključivanju učenika u produženi boravak**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost****2024.** | **Izvor podataka** | **Ciljana vrijednost (2025.)** | **Ciljana vrijednost****(2026.)** | **Ciljana vrijednost****(2027.)** |
| Broj učenika polaznika produženog boravka | Ispuniti učenicima vrijeme različitim sadržajima koji će utjecati na razvoj cjelokupne osobnosti | Broj učenika | 67 | **Škola**Godišnji plan i programškole | **104** | **104** | **104** |
| Cilj: povećati samopouzdanje učenika, razvijati vještine, sposobnosti, kritičko mišljenje, razvijati radne navike, vizualne, auditivne i taktilne percepcije; razvijati logičke vještine i sposobnosti (uzročno-posljedične veze); razvijati vještine učenja i mišljenja (učiti kako učiti), naučiti rješavati probleme (suzbijati agresivnost); razvijati jezične i komunikacijske vještine, razvijati radno-tehničke sposobnosti i vještine; razvijati odgovornost i pravilan odnos prema radu, poticati odgovornost; jačati suradnički odnos među učenicima; pronalaziti mogućnosti preusmjeravanja emocija te učiti konstruktivno vladati emocijama u situacijama sukoba interesa; razvijati temeljne kompetencije za cjeloživotno učenje. |

1. **Pokazatelj o broju korisnika školske kuhinje**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost****2024.** | **Izvor podataka** | **Ciljana vrijednost (2025.)** | **Ciljana vrijednost****(2026.)** | **Ciljana vrijednost****(2027.)** |
| Broj učenika korisnika školske kuhinje | Poboljšanje i razvoj pravilnih prehrambenih navika kod djece i mladih.  | Broj učenika | 544 | Škola - EvidencijaKorisnika školske kuhinje | 527 | 527 | 527 |
| Cilj: promijeniti navike prehrane učenika i osigurati učenicima kvalitetnu prehranu za vrijeme boravka u školi. |

1. **Pokazatelj o broju sati iznajmljivanja školske dvorane**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost****2024.** | **Izvor podataka** | **Ciljana vrijednost (2025.)** | **Ciljana vrijednost****(2026.)** | **Ciljana vrijednost****(2027.)** |
| Broj sati iznajmljivanja školske dvorane mjesečno | Iskoristiti slobodno vrijeme za za sportske aktivnosti. | Broj sati najma u mjesecu | 144 | Škola - Evidencijakorištenja školske dvorane | 270 | 270 | 270 |
| Cilj: omogućiti sportskim udrugama i klubovima bavljenje sportskim aktivnostima, a budući da su naša djeca često članovi sportskih klubova, kroz proces iznajmljivanje dvorane omogućuje im se kvalitetno provođenje slobodnog vremena i bavljenje sportskim aktivnostima. |

1. **Pokazatelj o uključivanju učenika u izbornu nastavu**

5.1.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2024.** | **Izvor podataka** | **Ciljana vrijednost (2025.)** | **Ciljana vrijednost****(2026.)** | **Ciljana vrijednost****(2027.)** |
| Uključenost učenika u ponuđenu izbornu nastavu Vjeronauka | Proširivanje znanja izvan obaveznih školskih sadržaja  | Broj učenika | 25  | Škola -Godišnji plan i programškole | 26 | 26 | 26 |
| Cilj: Izgrađivanje zrele ljudske i vjerničke osobnosti , pomoći učenicima da ostvare ljudski i kršćanski odgoj , povezivanje biblijske poruke sa svakodnevnim osobnim i društvenim životom. |

5.2.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2024.** | **Izvor podataka** | **Ciljana vrijednost (2025.)** | **Ciljana vrijednost****(2026.)** | **Ciljana vrijednost****(2027.)** |
| Uključenost učenika u ponuđenu izbornu nastavuinformatike | Proširivanje znanja izvan obaveznih školskih sadržaja  | Broj učenika | 25  | Škola - Godišnji plan i programškole | **30** | 30 | **30** |
| Cilj: usvajanje temeljnih znanja o konceptima ICT, razvoj vještina primjene ICT, razvoj sposobnosti rješavanja problema primjenom ICT   |

5.3.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2024.** | **Izvor podataka** | **Ciljana vrijednost (2025.)** | **Ciljana vrijednost****(2026.)** | **Ciljana vrijednost****(2027.)** |
| Uključenost učenika u ponuđenu izbornu nastavunjemačkog i engleskog jezika | Proširivanje znanja izvan obaveznih školskih sadržaja  | Broj učenika | 50  | Škola -Godišnji plan i programškole | 60Učenici 4. – 8. razreda | 60Učenici 4. – 8. razreda | 60Učenici 1. – 8.

razreda |
| Cilj: omogućiti učenicima svladavanje razine A1+ u poznavanju stranog jezika što podrazumijeva jednostavnu komunikaciju i razmjenu informacija |

**6. Pokazatelj o uključivanju učenika u izvannastavne aktivnosti**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost****2024.** | **Izvor podataka** | **Ciljana vrijednost (2025.)** | **Ciljana vrijednost****(2026.)** | **Ciljana vrijednost****(2027.)** |
| Povećanje broja učenika uključenih u izvannastavne aktivnost | Proširivanje obrazovnih sadržaja, poticanje individualnih sklonosti i sposobnosti učenika, razvijanje zajedništva učenika, društvenog života i razonode uč. | Broj učenika | 400 | Škola -Godišnji plan i programškole | 420 | 430 | 440 |
| Cilj: Izvannastavne aktivnosti organiziraju se s ciljem zadovoljavanja stvarnih potreba i interesa učenika, proširivanja i produbljivanja znanja, razvijanja humanih odnosa među učenicima, razvijanja samopouzdanja, samopoštovanja i socijalnih vještina te zbližavanja učenika i učitelja. Izvannastavne aktivnosti organiziraju se za učenike od prvog do osmog razreda. Cilj je povećati broj učenika koji će se uključiti u izvannastavne aktivnosti. |

**Izvori sredstava za financiranje rada Osnovne škole Nedelišće su slijedeći:**

|  |  |  |  |  |  |
| --- | --- | --- | --- | --- | --- |
| **Osnovno školstvo** | **Izvršenje 2023.** | **Plan 2024.** | **Plan za 2025.** | **Projekcija za 2026.** | **Projekcija za 2027.** |
| **PRIHODI UKUPNO:** | **2.033.619,75** | **2.717.535** | **8.552.453** | **12.034.292** | **4.859.347** |
| 11 Opći prihodi i primici | 26.413,12 | 120.120 | 2.650.375 | 4.365.990 | 1.031.350 |
| Opći prihodi i primici za 2025. godinu planirani su u ukupnom iznosu od 2.650.375 eura. Prihodi za školska natjecanja planirani su u iznosu od 1.000 eura, sufinanciranje pomoćnika u nastavi u omjeru od 50% (50% financira Općina) planirano je u iznosu od 6.500 eura, prihodi za pomoćnike u nastavi po Projektu „Škole jednakih mogućnosti“ od 10% koja sredstva su osigurana u proračunu planirani su u iznosu od 8.440 eura. Ostatak sredstava za financiranje pomoćnika u nastavi osigurano je iz Europskih fondova. Za izradu projektno – tehničke dokumentacije za izgradnju nove škole Nedelišće planirano je 1.934.435 eura i 700.000 eura za izgradnju školske sportske dvorane PŠ Dunjkovec. Projekcijom je za 2026. godinu planirano 3.849.930 eura za novu školu Nedelišće i 500.000 eura za dvoranu PŠ Dunjkovec. Projekcijom je za 2027. godinu planirano je 641.655 eura za novu školu Nedelišće i 373.635 eura za dvoranu PŠ Dunjkovec. |
| 31 Vlastiti prihodi | 18.867,36 | 20.515 | 21.270 | 48.470 | 48.590 |
| Vlastiti prihodi su prihodi od iznajmljivanja prostora sportske dvorane, prihodi od prodaje starog papira, prihoda od prehrane zaposlenika te prodaje Godišnjaka. Prihodi su planirani u ukupnom iznosu 21.270 eura. Prema Godišnjem planu i programu škole 2024./2025. godine, škola dva puta godišnje organizira akciju prikupljanja starog papira. Akcija se organizira u svrhu podizanja ekološke svijesti učenika, a istovremeno ima i natjecateljski karakter. Od prikupljenih sredstava od prodaje starog papira, dio se planira utrošiti kao nagrada razredu koji prikupi najviše papira. Ostali vlastiti prihodi će se koristiti prvenstveno za financiranje aktivnosti iz Programa rada škole (nastavna učila i pomagala; servisiranje i popravci učila i pomagala; potrošni materijal, te za održavanje dvorane i školskog servera.U ostale vlastite prihode planirani su i prihodi od financijske imovine, skupina 641, prihodi od kamata banke, u iznosu od 70 eura. |
| 43 Prihodi za posebne namjene | 57.558,26 | 50.100 | 65.900 | 66.500 | 67.000 |
| Planirani prihodi za posebne namjene za 2025. godinu odnose se na prihode za izlete, štampu, ispite u iznosu od 35.000 eura i na prihode za produženi boravak u iznosu od 30.900 eura. Cijena produženog boravka koju plaćaju roditelji iznosi 30 eura, dok 130 eura sufinancira Općina Nedelišće. Prihodima produženog boravka se financiraju troškovi za zaposlene voditelje programa (plaća, prijevoz i ostala materijalna prava), naknade kuharima, naknada za vođenje produženog boravka te ostali manipulativni troškovi po skupinama. Prema članku 49. Zakona o proračunu namjenski prihodi koji se ne utroše u tekućoj godini, prenose se prema namjeni u sljedeću godinu. |
| 44 Decentralizirana sredstva | 83.227,41 | 94.635 | 115.000 | 116.700 | 116.700 |
| Decentralizirana sredstva iz proračuna Županije za 2025. godinu planirana su u iznosu od 115.000 eura. Projekcijom za 2026.i 2027. godinu sredstva su planirana u iznosu od 116.700 eura. Iz sredstava decentraliziranih funkcija osigurana su sredstva za materijalne rashode i investicijsko ulaganje. Prihodi i rashodi planirani su u skladu s limitima koji su navedeni u uputama za izradu proračuna Međimurske županije. Sredstva su predviđena za pokrivanje troškova energenata (plin, el. energija, voda, benzin..), te za materijalne troškove (službena putovanja, uredski materijal, materijal za održavanje, sitni inventar, usluge telefona, zdravstvene usluga, članarine…). Sredstvima za investicijsko održavanje podmiruju se materijali i usluge za redovno održavanje postrojenja i opreme.  |
| 51 Pomoći EU | 6.897,49 | 460.912 | 2.881.178 | 4.790.752 | 856.245 |
| Pomoći EU su planirane u ukupnom iznosu od 2.881.178 eura. Na toj su poziciji planirana i sredstva za šest pomoćnika u nastavi osigurana su po Projektu „Škole jednakih mogućnosti“ i to 90% sredstava osigurano je iz Europskih fondova, a 10% iz proračuna Županije. Sredstva za financiranje pomoćnika u nastavi na toj stavci planirana su u iznosu od 70.560 eura. Za energetsku obnovu PŠ Dunjkovec za 2025. godinu planirani su prihodi u iznosu od 387.672 eura. Za izradu projektno – tehničke dokumentacije te za troškove izgradnje nove škole Nedelišće u 2025. godini planirano je 2.422.946 eura prihoda. Projekcijom je za 2026. godinu 72.000 eura prihoda za pomoćnike u nastavi po Projektu, 13.282 eura prihoda za energetsku obnovu PŠ Dunjkovec i za novu školu Nedelišće 4.705.470 eura prihoda. Projekcijom za 2027. godinu planirani su prihodi pomoćnike u nastavi u iznosu od 72.000 eura i prihodi za novu školu Nedelišće 784.245 eura. |
| 52 Ostale pomoći | 1.779.556,18 | 1.969.560 | 2.816.037 | 2.643.187 | 2.736.769 |
| Ostale pomoći su prihodi iz državnog proračuna kojima se osiguravaju rashodi za zaposlene i materijalna prava radnika po Kolektivnim ugovorima. Plaće i materijalna prava radnicima se isplaćuju na temelju Zakona o plaćama u javnim službama, Temeljnog kolektivnog ugovora za službenike i namještenike u javnim službama, Kolektivnog ugovora za zaposlenike u osnovnoškolskim ustanovama. Iz državnog proračuna još ostvarujemo prihode za financiranje povećanih troškova prijevoza i posebnih nastavnih sredstava i pomagala za školovanje učenika s teškoćama u razvoju. Prihodi iz proračuna koji nam nije nadležan planirane su u ukupnom iznosu od 2.372.150 eura. Za 2025. godinu iz proračuna MZOM-a je planirano 13 prihoda i 13 rashoda za plaće zaposlenika zbog ukidanja podskupine 193, kontinuirani rashodi. Na toj su poziciji planirani i prihodi za jednog pomoćnika kojeg sufinanciraju Županija i Općina u omjeru 50:50. Sredstva su planirana u iznosu od 6.500 eura. Na toj su stavci prikazani i prihodi od Općine za financiranje produženog boravka u iznosu od 133.900 eura. Prihodima produženog boravka se financiraju troškovi za zaposlene voditelje programa (plaća, prijevoz i ostala materijalna prava), naknade kuharima, naknada za vođenje produženog boravka te ostali manipulativni troškovi po skupinama. Prihodi za izgradnju nove školske sportske dvorane PŠ Dunjkovec za 2025. godinu planirani su u iznosu od 303.487 eura. Projekcijom za 2026. godinu planirani su prihodi za plaće zaposlenika iz MZOM-a u iznosu od 2.266.032 eura, za sufinanciranje pomoćnika 6.510 eura, za Produženi boravak 134.600 eura i za dvoranu PŠ Dunjkovec 236.045 eura. Projekcijom za 2027. godinu planirani su prihodi za plaće zaposlenika iz MZOM-a u iznosu od 2.317.794 eura, za sufinanciranje pomoćnika 6.510 eura, za Produženi boravak 134.600 eura i za dvoranu PŠ Dunjkovec 277.865 eura. |
| 61 Donacije | 1.907,33 | 1.500 | 2.500 | 2.500 | 2.500 |
| Donacije su planirane su u ukupnom iznosu od 2.500 eura. Sredstva donacije odnose se na kapitalne donacije učenika za nabavu knjiga za školsku knjižnicu i ostalih donacija te će se u tu svrhu i utrošiti. |
| 71 Prihodi od prodaje nefinancijske imovine | 193 | 193 | 193 | 193 | 193 |
| Prihodi od prodaje ili zamjene nefinancijske imovine i naknade sa naslova osiguranja planirani su u iznosu od 193 eura. Škola ostvaruje prihode od prodaje stana na kojem je postojalo stanarsko pravo. Temeljem članka 29. Zakona o prodaji stanova na koje postoji stanarsko pravo, 65% prikupljenih sredstava se uplaćuje u državni proračun. Ostatak 35% ostaje školi, a sredstva s planiraju utrošiti za nabavu nefinancijske imovine.  |

**Višak prihoda iz 2024. godine**

Procjenjuje se višak prihoda u iznosu od 5.000 eura koji se planira prenijeti u 2025. godinu. Dio viška prihoda u iznosu od 3.000 eura planira se utrošiti u 2026. godini, a ostatak od 2.00 eura u 2027. godini. Višak prihoda se planira utrošiti Prema Odluci o sukcesivnom planiraju trošenja viška.

1. **Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

* Konačnu ocjenu uspješnosti veoma je teško donijeti jer ne postoje usporedni i objektivni podaci i to posebno o uspjehu učenika u daljnjem školovanju. Usporedbe s postotkom odličnih učenika u drugim školama pokazuje da je postotak odličnih učenika u našoj školi nešto niži. Osobito je to uočljivo u završnim razredima. S druge strane dostupne informacije o kvaliteti i uspjehu naših učenika koje dobivamo iz srednjih škola navode na zaključak o visokim postignućima naših učenika. Objektivni pokazatelj stvarnog uspjeha bilo bi vanjsko vrednovanje koje se, nažalost, ne provodi redovito.
* Veliki broj učenika nagrađen je za uspješnost u raznim područjima (natjecanjima, učenju i zastupanju škole). Osim na natjecanjima, učenici naše škole sudjelovali su i na mnogim državnim i međunarodnim natječajima te osvojili niz nagrada i priznanja („Nacionalni kviz za poticanje čitanja“; „Čitanjem do zvijezda“; Moja prva knjiga“, „Klokan bez granica“…) I u 2025. godini planiramo sredstva za nagrade učenicima (knjige, prigodni pokloni…)
* U području potpore učenicima s poteškoćama u učenju programski sadržaji realizirani su kroz održavanje dopunske nastave, prilagođene i individualne programe za učenika, uključivanjem četiri osobna pomagača te uključivanjem učenika u program „Male kreativne socijalizacijske skupine“.
* Opremanje škole nastavnim pomagalima do sada je realizirano iz ušteda za tekuće održavanje te vlastitih prihoda.
* Jedan od važnijih pokazatelja uspješnog i kvalitetnog rada naše Škole je upis učenika u željene srednje škole, a veći dio ih se upisuje i uspješno završava gimnaziju.
1. **Izvještaj o problemima vezanim uz osiguranje prostora za odvijanje jednosmjenske nastave i izvan učioničkog prostora**

Matična škola Nedelišće radi u školskoj zgradi koja ima **10 učionica koje zadovoljavaju i 2 učionice koje ne zadovoljavaju uvjete** za potrebe 23 odjela, te posebni odjel, tako da je postojeći prostor ispunjen u oba turnusa. Nastava se samo dijelom odvija u specijaliziranim učionicama. Zbog pomanjkanja prostora škola nema odgovarajući broj kabineta i drugih pratećih prostora (blagovaona). U okviru športske dvorane koristi se jedna prostorija za potrebe školske knjižnice i jedne učionice za nastavu posebnog odjela. Nastava TZK-a odvija se u primjerenim uvjetima. Isto tako, jedna prostorija se koristi za produženi boravak.

Potrebno je stvoriti uvjete u matičnoj školi Nedelišće za jednosmjenski rad i cjelodnevni boravak izgradnjom nove školske zgrade za koju smo dobili suglasnost nadležnog Ministarstva.

Predsjednik Školskog odbora: Ravnatelj:

Milan Đurić Ivica Paić, prof.